cyanic-selkie/wikianc huggingface dataset:
North Ronaldsay
Økonomi
Turisme spiller også en viktig rolle. Øya har en befolkning på 72 innbyggere, omtrent halvparten av dem nedstammer fra innfødte øyboere, og nye øyboere er de som har kommet for å bo der. Det er stor interesse for å tiltrekke seg nye småbarnsfamilier for å holde skolen åpen.
Pilegrimsleden
Østerdalsleden
Østerdalsleden der startpunktet er i Rena starter leden ved Nesvangen ved pilegrimskjæret (åmøtet mellom Glomma og Rena-elven) og går innom Stor-Elvdal og Rendalen kommune før den passerer retreatsenteret Lia Gård og møter pilegrimsleden fra øst ved Pilegrimssteinen i Rendalen. Østerdalsleden er ca 320km lang.
Romboleden
Leden er en gammel ferdsvei og ble brukt av pilegrimer og handels- og embetsmenn gjennom århundrer. I skarddøra på grensen mot Sverige møtes Romboleden med Jämt-Norge-leden. Romboleden er på ca 150km.
Nils Arne Eggen
Trenerfilosofi
«Du blir god ved å gjøre de andre gode» er et uttrykk Eggen brukte når han beskrev sin fotballfilosofi. Prinsippet har vært grunnlag for sosialantropolog Erling Hoff Leirviks forskning på «Rosenborg-rytmen». Han finner støtte for prinsippet i holistiske teorier. Helheten er nedfelt i delene og den individuelle kreativitet fungerer til beste for organisasjonen. For at dette skal fungere må det være trygghet mellom de som spiller sammen.
EM i curling 2011
Europamesterskapet i curling 2011 for herre- og kvinner var det 37. EM i curling gjennom tiden. Mesterskapet ble arrangert av European Curling Federation, og A- og B-EM ble  avviklet i Moskva i Russland i perioden 2. desember – 10. desember 2011 med deltagelse av 20 kvinne- og 26 herrelag. C-EM ble spilt i Tårnby, Danmark i perioden 30. september – 5. oktober 2011, hvor ti kvinne- og ni herrelag  spilte om to ledige plasser i B-EM.
Marcus Gjøe Rosenkrantz
Karriere som dansk-norsk embetsmann
I 1804 ble Rosenkrantz på nytt embetsmann, da han ble han utnevnt til amtmann i Smaalenenes amt. I 1807 ble han medlem av Regjeringskommisjonen for Norge, sammen med blant andre prins Christian August. Han nedla der et stort arbeid, særlig med spørsmål om offentlige finanser, idet han var sjef for kassedireksjonen. Han arbeidet videre med planer for offentlige låneordninger, og inntil disse gikk i orden, opptrådte han tidvis som privat långiver for forretningsfolk. Han var med å stifte Selskapet for Norges Vel. Han ble også medlem av Overkriminalretten i Christiania, en midlertidig norsk ankedomstol, da landet lenge var avskåret fra Danmark og Højesterett der.
Romeo (Ketil Stokkans sang)
«Romeo» er en norsk popsang som vant Melodi Grand Prix 1986, og som var Norges bidrag i Eurovision Song Contest 1986. Den er komponert og framført av Ketil Stokkan. I Eurovision Song Contest 1986 kom sangen på tolvteplass.
Melodi Grand Prix
Sangen var én av rundt 750 melodier som ble sendt inn til Melodi Grand Prix 1986, og den ble plukket ut til å delta i den norske finalen i Stavanger Forum lørdag 22. mars 1986. Der var den det andre bidraget ut på scenen, og etter at sju juryer hadde stemt, vant «Romeo» med 70 poeng. Den ble dermed Norges bidrag til Eurovision Song Contest i Bergen samme år.
Eurovision Song Contest
Sangen var det fjerde bidraget ut på scenen i Grieghallen om kvelden 3. mai 1986, etter Frankrikes Cocktail Chic med «Européennes» og før Storbritannias Ryder med «Runner in the Night».
EM i curling 2011
I herrenes mesterskap representerte Thomas Ulsrud  Norge. Ulsrud forsvarte europamestertittelen ved å slå Sverige 7-6 i finalen. Danmark fikk bronse ved å beseire Tsjekkia.
Romeo (Ketil Stokkans sang)
Eurovision Song Contest
Da avstemningen var ferdig, hadde «Romeo» fått 44 poeng og ble nummer 12 av 20 deltakere. Poeng
Oversikt over poeng til «Romeo» i Eurovision Song Contest 1986:
Før musepekeren over flagget for å se navnet på landet. Land som ikke ga poeng til Norge, er ikke med i oversikten.
Alti Vestnes
Alti Vestnes tidligere Vestnes brygge, er et kjøpesenter plassert på Helland i Vestnes sentrum i Vestnes kommune. Senteret har ca.7500 kvm og huser 23 leietakere innen handel, frisør, helse og velvære samt ulike servicebedrifter. Ligger sentralt til ved E39 mellom Ålesund og Molde. Investorfamilien Malme på Vestnes investerer 70-80 millioner kr på byggingen av senteret. Alti Vestnes har adressen Sjøgata 34, 6390 Vestnes
Romeo (Ketil Stokkans sang)
Om sangen
«Romeo» lå fire uker på VG-lista med femteplass som beste notering, men sangen og albumet ble likevel ingen stor salgssuksess. Albumet Romeo solgte bare 7500 eksemplarer, og plateselskapet Slagerfabrikken tapte rundt 750 000 kroner på utgivelsen. Selskapets Audun Tylden innrømmet at de forregnet seg: «Vi trodde vi skulle få mer igjen efter alle pengene og all innsatsen vi la ned i Bergen. Det har aldri skjedd at en norsk Grand Prix-artist har solgt så dårlig.» sa Tylden.
Teksten
Alti Vestnes
Alti Vestnes åpnet dørene i 1988 og eies av Malme AS og forvaltes av Alti Forvaltning AS fra 1. mars 2021.
Nils Arne Eggen
Trenerkarriere
Eggen var eksponent for offensiv fotball som trener for blant annet, U-21, og spesielt. Størst suksess hadde han med Rosenborg, som han vant serien med 14 ganger (1971, 88, 90, 92–97 99–2002 og 2010). Denne rekken av seiere er helt unik både i Norge og internasjonalt. Eggen forvandlet Rosenborg fra en middelmådighet i Norge til en respektert klubb i Europa i løpet av 1990-tallet.
Romeo (Ketil Stokkans sang)
Om sangen
Stokkan henvdender seg til objektet som sangens jeg-person begjærer. Han synger om dennes utarbeidete forberedelser med å «forføre deg». Uheldig for ham synes tilnærmelsene å ha vært for ovrerivrige, for han synger: «Min største lykke var å ta på dæ/Min største dumhet var å klå». Kvinnen sammenlikner ham ugunstig med Romeo og forteller ham at: «Gudene skal vite at du aldri blir en Romeo, Romeo, prøv å ta det me' ro».
VST
VST kan referere til:
Marcus Gjøe Rosenkrantz
Karriere som dansk-norsk embetsmann
I 1810 ble Rosenkrantz utnevnt til stiftamtmann i Akershus. Han var da en av initiativtakerne og bidragsyterne til et norsk universitet. 11. januar 1813 ble han enedirektør for Rigsbankens nyopprettete norske avdeling, og etter Kielfreden bli han medlem av den midlertidige regjeringskommisjonen.
Nils Arne Eggen
Trenerkarriere
I 1964 flyttet Eggen til Oslo for å utdanne seg til å bli lektor, samtidig som han spilte for Vålerenga og det norske landslaget, før han returnerte til Trondheim i 1966. Han la opp som fotballspiller allerede i 1969, kun 26 år gammel. Han ble derimot overtalt til å bli værende i Rosenborg som ungdomstrener. Dette sammenfalt med at engelske George Curtis kom til Rosenborg, som skulle få stor innflytelse på Eggens trenerkarriere. Til tross for seriegull i 1969 og 2. plass året etter, måtte Curtis gi seg som hovedtrener på grunn av misnøye med kjedelig fotball; Curtis’ defensive sone-tilnærming til fotball gjorde at Rosenborg etter 1970-sesongen hadde kun 15–5 i målforskjell etter 18 kamper.
Romeo (Ketil Stokkans sang)
Om sangen
Sangen gjorde seg kanskje mest bemerket for sceneopptredenen. Med seg på scenen hadde Ketil Stokkan med seg Jonny Nymoen og Olav Klingen fra Great Garlic Girls på scenen. Det var første gang dragartister deltok i Melodi Grand Prix og Eurovision Song Contest.
Nils Arne Eggen
Trenerkarriere
Curtis’ sorti åpnet muligheten for Nils Arne Eggen i Rosenborg. Til tross for at han kun var 29 år, hadde han trenererfaring gjennom å ha vært en del av Curtis’ trenerteam. Med Tor Røste Fossen som assistent beholdt Eggen mye av det han likte med Curtis’ forsvarsspill, men omformerte laget til en 4-3-3-formasjon med et mer offensivt fokus. Sesongen 1971 endte med en sensasjonell double, selv om de fikk en dårlig start.
Marcus Gjøe Rosenkrantz
Karriere som dansk-norsk embetsmann
Rosenkrantz var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.
Erlend Øye
Erlend Øye (født 21. november 1975) er en norsk musiker fra Bergen, mest kjent som den ene halvdelen av popduoen Kings of Convenience. Han har gitt ut flere singler, samt soloalbumene Unrest i 2003 og Legao i 2014.
Romeo (Ketil Stokkans sang)
Om sangen
Innspilling
Marcus Gjøe Rosenkrantz
1814
Rosenkrantz deltok ved stormannsmøtet på Eidsvoll (ofte kalt Notabelmøtet) den 16. februar 1814 med henblikk på etablering av en norsk forfatning. Den 2. mars 1814 oppnevnte Christian Frederik sitt regjeringsråd, og her ble Rosenkrantz medlem og sjef for Riksbanken. Etter at Grunnloven var vedtatt og regjeringsrådet ble omgjort til statsråd, ble han medlem av komiteen for opplysningsvesenet som var en forløper for det senere Departementet for kirke- og undervisningsvesenet.
EM i curling 2011
Menn
Mesterskapet var oppdelt i en A-, B- og C-turnering, der C-turneringen fungerte som kvalifisering til B-turneringen.
Marcus Gjøe Rosenkrantz
1814
Etter inngåelsen av unionen med Sverige fortsatte han som riksbanksjef og det fremste medlemmet av statsrådet, inntil han søkte avskjed 12. januar 1815.
Senere karriere
Rosenkrantz var medlem av Stortinget for Smaalenenes amt i 1818 og i 1824, og senere for Fredrikshald i 1827. Han var i flere perioder president i Lagtinget.
Erlend Øye
Øye har tidligere spilt med bandet Skog og Peachfuzz før han dannet Kings of Convenience med Eirik Glambek Bøe i 1998. Deres debutalbum Quiet is the New Loud kom ut i 2001. Øye gav senere ut sitt debutalbum Unrest som ble innspilt i ti ulike byer med ti ulike elektronikaprodusenter, som Bjørn Torske, Prefuse 73 og Schneider TM.
EM i curling 2011
Menn
I A-turneringen spilte 10 lag om det egentlige europamesterskapet. Lagene som sluttet som nr. 9 og 10 i A-turneringen, rykket ned i B-gruppen. B-gruppen bestod av 16 lag, der det ble spilt om to opprykningsplasser til A-gruppen. A og B turneringen ble spilt i Megasport i Moskva. C-turneringen, hvor de to beste lagene kvalifiserte seg til B-EM, ble avholdt i Tårnby, Danmark.
Marcus Gjøe Rosenkrantz
Senere karriere
Da Maren Juel døde i 1815, fikk han økonomiske problemer. Han arvet ingen penger, men kunne få overta Hafslund mot å løse ut andre arvinger med 10000 pund sterling. Dette var midler han ikke hadde. Samtidig gikk handelen dårlig, og han opparbeidet seg stadig mer gjeld. Det lyktes ham ikke å selge godset tross flere forsøk. I 1830 så han seg nødt til å søke om pensjon av statskassen, noe som ble innvilget.
Kvernberggata
Kvernberggata (1–41, 34–36) er ei delt gate som løper parallelt med Kongens gate i Hønefoss. Første del av gata utgjør den korte strekningen mellom Kirkegata og Stangs gate. På midten krysses den av Kong Rings gate Andre del starter etter tre kvartaler, sør for Owrens gate, og løper i sørlig retning til Thornes gate på Schjong, der den ender og har sin eneste tilkomst med bil. Første del av gaten preges av bygårder, mens andre del preges av villahusbebyggelse.
Erlend Øye
Erlend Øyes nyeste prosjekt er bandet The Whitest Boy Alive. Deres debutalbum ble utgitt på Smalltown Supersound i 2006.
Pilegrimsleden
Nordleden
Nordleden går fra Grong via Megard til Stiklestad og har sterke tilknytninger til Olavstradisjonen. Selve leden er ca 135km lang.
Nils Arne Eggen
Trenerkarriere
Sesongen 1972 endte derimot med en skuffende 4. plass, og Eggen og Rosenborg skilte lag.
EM i curling 2011
Menn
Ut over EM-tittelen spilte lagene om syv ledige plasser ved VM i 2012 i Basel Sveits. De seks best plasserte lag utenom Sveits, kvalifiserte seg direkte til VM, mens lag nr. 7 utenom Sveits spiller best av tre kamper mot vinneren av B-EM om den siste VM-plassen.
Diabetes type 2
Diabetes type 2, også kalt voksendiabetes, er en form for diabetes med høyt blodsukker, insulinresistens og relativ mangel på insulin. Vanlige symptomer er økt tørste, hyppig vannlating og uforklarlig vekttap. Symptomer kan også inkludere økt sult, trøtthetsfølelse og sår som ikke gror. Ved diabetes type 2 kommer symptomene som regel sakte. Komplikasjoner fra høyt blodsukker over lengre tid inkluderer hjertesykdom, slag, diabetisk retinopati som kan resultere i blindhet, nyresvikt og dårlig blodstrøm i blodårene som kan føre til amputasjoner. Hyperosmolar hyperglykemisk-tilstand kan forekomme, men diabetisk ketoacidose er sjeldnere.
EM i curling 2011
B-EM
23 lag var påmeldt B-EM, så de ni lavest plasserte lag ved siste B-EM måtte spille kvalifikasjon. Kvalifikasjonen (C-EM) ble spilt i Tårnby, Danmark den 30. september – 5. oktober 2011, der Polen og Litauen sikret seg de siste to plassene til B-EM.
Oldtidsvegen i Røyken
Oldtidsvegen er en gammel ferdselsveg gjennom Røyken i Asker kommune. Veien gikk tvers over Hurumlandet, fra garden Ror i Slemmestad, forbi kirkestedet Røyken og Spikkestad til Gullaug i Lier. Den ga kirkestedet ved Røyken kirke og landbruksbygda rundt adkomst til både Indre Oslofjord og Drammensfjorden, og korta ned reisevegen mellom fjordene. Deler av veiløpet er godt bevart eksempel på hulvei. Veien var i hovedsak en ridevei med bruk av kløv og slep sommerstid og slede vinterstid, ikke en kjerrevei.
Heggen (Ringerike)
Heggen er en gård, ei grend, en tidligere holdeplass (nedlagt 1970) på Bergensbanen og en skolekrets i Ytre Soknedalen i Ringerike kommune. Alle har fått navn etter gården Heggen, som ligger oppunder Anbjørgåsen i Doktormarka.
EM i curling 2011
B-EM
De 16 lagene i B-EM var delt i to grupper med åtte lag i hver. I hver gruppe spilte lagene en enkeltturnering alle-mot-alle, og de to beste lagene fra hver gruppe gikk videre til sluttspillet, som avvikles som et Page playoff. Vinneren og nr. 2 Russland og Ungarn fra B-EM rykket opp i A-gruppen, og Russland fikk også muligheten til å kvalifisere seg til VM 2012 i en kamp  best av tre kamper mot A-EMs nr. 8 Frankrike.
Nr. 3 til 14 i B-gruppen kvalifiserete seg direkte til kommende B-EM. Lagene som sluttet som nr. 15 og 16 Hviterussland og Kroatia, må neste år  spille i C-EM om kvalifikasjon til B-EM.
C-EM
Under C-EM spilte ni lag om to ledige plasser ved B-EM. Turneringen ble avholdt i perioden 30. september – 6. oktober 2011 i Tårnby Curling Club i Tårnby i Danmark. De ni deltagende lag spilte en enkeltturnering alle-mot-alle. De to best plasserte lag kvalifiserete seg til B-EM, og spilte også om C-EM-tittelen i en finalekamp.
Erlend Øye
Diskografi
Singler
EM i curling 2011
C-EM
Turneringen ble vunnet av Polen, som i finalen slo Litauen med 7-6. Dermed gikk de to lagene videre til B-EM senere i året.
VM-kvalifikasjon
De seks beste lagene utenom Sveits fra A-EM kvalifiserete seg direkte til VM 2012. Sveits er direktekvalifisert som vertsnasjon. Den siste europeiske VM-plassen gikk til A-EMs nr. 8, Frankrike, etter en serie, best av tre kamper mot vinneren av B-EM Russland,
Nils Arne Eggen
Trenerkarriere
Eggen ble deretter trener for det norske U-21 landslaget i 1973, og trener for herrelandslaget i 1974. Han trakk seg derimot i 1977 etter at Norge ikke klarte å kvalifisere seg for verdensmesterskapet i 1978. I løpet av denne perioden var han også trener igjen i Rosenborg i 1976.
Heggen (Ringerike)
Gården
Gården Heggen er trolig en gammel vingård, men den nevnes ikke i hverken gamle diplomer eller jordebøker. Første gang den nevnes er i et skjøte fra 1694. Den nevnes også i matrikkelforslaget fra 1723, da skylda var satt til 1 fjerding eller 5 lispund tunge. Den hadde da matrikkelnummer 196, men dette ble siden omgjort til nr. 199. Den har gårdsnummer 61 i Ringerike.
Pilegrimsleden
St. Olavsleden
St. Olavsleden starter ved Sveriges østkyst og er på ca 570km. Leden skal følge veien Olav Haraldsson (Olav den Hellige) reiste sommeren 1030 da han kom tilbake fra Novgorod i Russland for å gjenerobre den norske tronen. En reise som endte med slaget på Stiklestad.
José Hierro
José Hierro (født 3. april 1922 i Madrid, Spania, død 21. desember 2002 i Madrid, Spania) var en kjent spansk poet og dikter.
Marcus Gjøe Rosenkrantz
Senere karriere
Rosenkrantz ble i 1804 utnevnt til kammerherre av danskekongen, en tittel han sjelden benyttet. Rosenkrantz ble den 5. september 1818 utnevnt til ridder av den svenske Serafimerordenen og hans ridderplate med slektsvåpenet henger i Riddarholmskyrkan, Stockholm.
Diabetes type 2
Diabetes type 2 oppstår ofte som et resultat av overvekt og mangel på fysisk aktivitet. Noen mennesker er genetisk mer utsatt enn andre.
Nils Arne Eggen
Trenerkarriere
Eggen var trener for Rosenborg for en tredje gang mellom 1978 og 1982, uten å vinne noen titler.
I forbindelse med at hans kone Karin tilbrakte tid på en institusjon i Modum, ble Eggen i 1986 trener for fotballklubben Moss. Dette var en periode som skulle vise seg å bli begynnelsen på hans moderne fotballeventyr. Klubben hadde vunnet cupen i 1983, men rykket ned fra 1. divisjon i 1985. Sesongen 1986 endte med direkte opprykk til øverste divisjon, før han førte dem helt til topps i norsk fotball med seriegull i 1987. Det var klubbens første og foreløpig eneste seriemesterskap, og regnes som en av Eggens største prestasjoner som trener.
Etter en ny kort periode som U-21 landslagstrener, returnerte Eggen til Rosenborg i 1988. Dette skulle bli starten på hans to mest suksessrike perioder som trener for Rosenborg. Med unntak av et pauseår i 1998, var Eggen trener i frem til 2002. I løpet av denne perioden ledet han Rosenborg til tolv seriemesterskap og fem cupmesterskap, samt sju gruppespill i den europeiske Mesterligaen.
José Hierro
Han ble noen ganger kalt Pepe Hierro på folkemunne. Hierro tilhører den såkalte etterkrigstidens generasjon, som nesten utelukkende skriver rotløs og eksistensiell poesi. Hierro skrev for flere magasiner og aviser, blant annet de kjente Espadaña og Garcilaso. Hierro ble tildelt mange æresbevisninger og utmerkelser. I 1981 var han den første til å motta Fyrsten av Asturias' pris for litteratur og i 1998 ble han tildelt Cervantes-prisen. I 1999 mottok han Aristeion-prisen for verket Cuadeno de Neuva York som ble oversatt til engelsk av Claus Bech.
Nils Arne Eggen
Trenerkarriere
Sommeren 1995 klarte Rosenborg å kvalifisere seg til Mesterligaen for første gang etter en høydramatisk kvalifiseringsrunde mot tyrkiske Besiktas. Gruppespillet endte med tredjeplass og 6 poeng av 18 mulige. Motstanderne var Spartak Moskva fra Russland, polske Legia Warszawa og engelske Blackburn.
Rosenborg mest kjente resultat i Champions League-perioden på 1990-tallet kom allerede neste sesong, den 4. desember 1996. Etter å ha blitt rundspilt og tapt 1–4 på Lerkendal tidligere samme høst, hadde ikke spillerne store forventninger til bortekampen mot Arrigo Sacchis AC Milan. Den italienske klubben hadde vunnet Champions League ett og et halvt år før, og laget besto av store fotballnavn som gullball-vinner George Weah, Franco Baresi, Paulo Maldini, Dejan Savicevic, Alessandro Costacurta, Marcel Desailly, Edgar Davids, Christophe Dugarry og Roberto Baggio. I forkant av kampen reiste laget til Frankrike for å trene i varmere vær. Ifølge Eggen trente laget knapt på forsvarsspill, men fokuserte heller på kontringer og det å stå høyt. Han hadde også lagt merke til et spesielt angrepsmønster AC Milan ofte gjentok som begynte med pasning ut mot høyre kant. Eggen hadde bedt Harald Martin Brattbakk om å snappe den ballen så fort han så at pasningen fikk dårlig vinkel. Det var på nøyaktig denne måten at Rosenborg skapte angrepet som endte med Vegard Heggems scoring. Kampen endte med 2–1-seier og avansement til kvartfinalen mot regjerende mester Juventus. AC Milan røk dermed ut. Etter kampen var Rosenborgs spillere ivrige etter å bytte drakter med Milan-spillerne, men ble ignorert og italienerne gikk rett i garderoben. Derimot kom Milan-eier og tidligere statsminister Silvio Berlusconi ned på banen og hentet ut Milan-spillernes drakter. På vei ut av stadion ble RBK-bussen møtt med applaus av sinte Milan-supportere som var kommet for å vise sin misnøye med eget lag. Kvartfinalen mot Juventus endte med 1–3 sammenlagt etter 1–1 på Lerkendal og 0–2 -tap i Torino. Juventus endte opp med å nå finalen for andre år på rad, der de som store favoritter tapte mot Borussia Dortmund.
Marcus Gjøe Rosenkrantz
Senere karriere
Han var bror av Niels Rosenkrantz, som var dansk-norsk (senere kun dansk) utenriksminister fra 1810.
Pilegrimsleden
Kystpilegrimsleia
Kystpilegrimsleia består hovedsakelig av transport på sjøen med tradisjonelle knutepunkt som ofte var gode ankerplasser, lune havner og rike fiskefelt. Leden har en strekning på ca 1080km.
Diabetes type 2
Omtrent 90 % av tilfellene av diabetes skyldes diabetes type 2. De resterende 10 % skyldes primært diabetes type 1 og svangerskapsdiabetes. Diagnose av diabetes type 2 skjer gjennom blodprøver som fastende plasmaglukose, oral glukosetoleransetest eller glykert hemoglobin A1C (kjent som langtidsblodsukker eller HbA1c).
Kvernberggata
Gata har sitt navn fra Kvernbergsunds-Ødegaarden, som eide det meste av landområder på Sørsiden av Hønefoss på 1700-tallet, men hvor dette Kvernberget lå nøyaktig, vites ikke den dag i dag, men det lå ved Hønefossen der mange drev kvernmøller.
Diabetes type 2
Tallanalyser med basis i registeret SEARCH for Diabetes in Youth viser at tallet på amerikanere under 20 med diabetes type 2 kan øke med 675 prosent innen 2060.
Nils Arne Eggen
Trenerkarriere
Året etterpå, i 1997, kom bragden som Eggen selv har referert til som sin største. I minusgrader på Lerkendal Stadion slo Rosenborg selveste Real Madrid 2-0 etter scoringer av Roar Strand og Harald Martin Brattbakk. Også her hadde RBK blitt rundspilt og tapt 1–4 i den forrige gruppekampen. På motstanderlaget sto spillere som Raul, Clarence Seedorf, Fernando Hierro og Fernando Morientes. Nils Arne Eggen selv, som ble båret på gullstol av spillerne etter kampen, har sagt selv at han synes at dette var en særdeles større prestasjon enn Milan-kampen året før fordi han anså Real Madrid som et vesentlig bedre lag enn Milan. Real Madrid endte opp med å vinne Mesterligaen samme sesong. Rosenborg var det eneste laget som slo dem. Gruppespillet den sesongen endte derimot opp med en svært bitter exit. I motsetning til tidligere sesonger hvor de to beste lagene i hver av de fire gruppene gikk videre (som Rosenborg gjorde sesongen før), var turneringen nå utvidet til å ha seks grupper hvor alle gruppevinnerne og kun de to beste andreplasslagene gikk videre til kvartfinalen. Rosenborg lå godt an til å gå videre som beste toer i siste kamp, men røk ut etter at Olympiacos utlignet på frispark helt på tampen. Dermed røk RBK ut med sine 11 poeng. Bayer Leverkusen og Juventus gikk videre med forholdsvis 13 og 12. Rosenborg hadde gått videre med 13 poeng om de hadde vunnet den siste kampen.
Campomarino
Campomarino(Arbereshe-albansk ; Këmarini) er en kommune i provinsen Campobasso i regionen Molise i Italia.
Oldtidsvegen i Røyken
Oltidsvegen er tusenårsstedet i tidligere Røyken kommune. Det er utarbeida en fører med skildring av kulturminna langs ruta.
EM i curling 2011
Kvinner
Mesterskapet oppdelt i en A-, B- og C-turnering, hvor C-turneringen fungerer som kvalifikasjon til B-turneringen.
Marcus Gjøe Rosenkrantz
Senere karriere
Rosenkrantz' gate i Oslo er oppkalt etter Marcus Gjøe Rosenkrantz.
Campomarino
Historie
Kommunen er hovedsakelig bebodd av Arbereshe-folket, som er etterkommere av albanske flyktninger fra det 1500-tallet, som flyktet fra invasjonen fra det osmanske riket.
EM i curling 2011
Kvinner
I A-turneringen spiller 10 lag om det egentlige europamesterskapet. Lagene som sluttet som nr. 9 og 10 i A-turneringen, rykket ned i B-gruppen, mens de to beste lagene fra B-EM rykkte opp i A-gruppen. A og B gruppen ble spilt i Megasport i Moskva. C-turneringen, der de to beste lag kvalifiserete seg til B-EM, ble avholdt i Tårnby i Danmark i perioden 30. september – 6. oktober 2011.
Lagene spilte om åtte ledige plasser ved VM i 2012 i Lethbridge, Alberta, Canada. De syv beste plaserete lagene under A-EM kvalifiserte seg direkte til VM, mens lag nr. 8 best av tre kamper mot vinneren av B-EM om den siste VM-plassen.
B-EM
Der var påmeldt 18 lag til B-EM. Derfor måtte de 10 lavest plasserte lag spille en kvalifikasjon (C-EM) om de siste to ledige plassene  til B-EM. C-EM ble arrangert i Tårnby, Danmark i perioden 30. september – 6. oktober 2011, hvor Polen og Slovakia sikret seg de to B-EM-plassene.
De 10 lagene i B-EM spilte en enkeltturnering alle-mot-alle, og de fire beste lagene gikk videre til sluttspillet, som avvikles som et Page playoff. Vinneren og nr. 2 av B-EM rykket opp i A-gruppen, og vinneren fikk også muligheten  til å kvalifisere  seg til VM 2012 i en kamp i best av tre kamper mot A-EMs nr. 8.
Nr. 3 til 8 i B-gruppen kvalifiserte seg direkte til det kommende B-EM. Lagene som sluttet som nr. 9 og 10, rykket ned i C-EM, der de har muligheten til å kvalifisere seg til det kommende B-EM.
C-EM
Under C-EM spilte 10 lag om to ledige plasser til B-EM. Turneringen blev avholdt i perioden 30. september – 6. oktober 2011 i i Tårnby i Danmark. De 10 deltagende lagene ble delt inn i to grupper av fem lag der alle spilte mot alle. Det beste laget fra hver gruppe rykket opp i B-EM. Gruppe vinnerne spilte finale om C-mesterskapet.
Turneringen ble vunnet av Polen, som i finalen besejrede Slovakia med 8-4. Dermed gikk de to lagene videre til B-EM senere på året.
VM-kvalifikasjon
De syv beste lagene fra A-EM kvalifiserete seg direkte til VM 2012. Den siste europeiske VM-plassen gikk til vinneren av en kamp best av tre kamper mellom A-EMs nr. 8 og vinneren av B-EM.
Wolfgang Haffner (jazztrommeslager)
Wolfgang Haffner (født 7. desember 1965) er en tysk jazztrommeslager med en svært omfangsrik diskografi.
Campomarino
Historie
Det har blitt etablert lover som er rettet mot beskyttelse og forbedring av historiske språklige minoriteter, som i dette tilfelle er Arbereshe-folket.
Kommunen har et areal på 76,68 km² og 7,723 innbyggere (2013). Kommunen inneholder følgende frazioni: Campomarino Lido, Nuova Cliternia, Ramitelli og Contrada 'Arcora.
Kvernberggata
Sentrum stopp
Sentrum Stopp utgjør hele første del av gata og er bussterminal for byen. I dette området er gata stengt for normal motorisert ferdsel, unntatt til eiendommene og for kjøring med buss og drosje.
Pilegrimsleden
Valldalsleden
Valldalsleden følger hovedsakelig Olav den Helliges fluktrute da han rømte landet vinteren 1028-1029. Han dro skipene sine på land i Valldal og gikk derfra over fjellet til Lesja og Dovre. Det er denne ruten Valldalsleden følger og er på ca 150km.
Nils Arne Eggen
Trenerkarriere
Etter nok en bitter exit fra Mesterligaen høsten 1998 (hvor både RBK, Juventus og Galatasaray endte opp med 8 poeng hver) var Eggen tilbake ved roret i 1999 etter at Trond Sollied hadde vært vikar. Dette året deltok også Molde i Mesterligaen, som er hittil den eneste sesongen hvor Norge har hatt to deltakere i Mesterligaen samme sesong. Denne sesongen anses også som en av Rosenborgs beste i Europa, til tross for at de ikke kom like langt som i 1996/97-sesongen. Dette året endte Rosenborg nemlig opp som gruppevinner for første gang etter å ha tatt 11 poeng. 3–0-seieren på bortebane mot daværende Bundesliga-leder Borussia Dortmund anses som en av de beste kampene et norsk fotballag noen gang har spilt. Dessverre for Rosenborgs del betydde dette derimot ikke at de gikk direkte til kvartfinalen. Også foran denne sesongen hadde UEFA innført et nytt format. Denne gangen var 32 lag kvalifisert, og turneringen inneholdt et andre gruppespill. Det første gruppespillet gikk på samme måte som i de foregående sesongene, men fra nå av ble de 8 gruppevinnerne og de 8 gruppetoerne plassert i fire nye grupper bestående av to vinnere og to toere fra det første gruppespillet. Her havnet Rosenborg i gruppe med regjerende sølvvinner Bayern München og kommende mester Real Madrid, i tillegg til ukrainske Dynamo Kyiv. Her endte Rosenborg opp med kun ett poeng på seks kamper. Formatet med to gruppespill ble avviklet etter 2002/03-sesongen.
Pilegrimsleden
Tunsbergleden
Tunbergsleden er 190km lang og skal i 2021 ende ved Haslum kirke i Bærum i nord. Her skal Tunbergsleden kobles til Gudbrandsdalsleden. Frem til nå stopper Tunbergsleden litt sør for Drammen.
Nils Arne Eggen
Trenerkarriere
De tre neste sesongene i Europa endte alle med exit i gruppespillet. I 2000/01 havnet Rosenborg nok en gang i gruppe med den kommende vinneren av turneringen, Bayern München. Her endte RBK på 3.-plass, som på grunn av formatendringene fra året før betød spill i UEFA-cupen i stedet. Her endte Rosenborg enda en gang opp med å møte en kommende finalist: Deportivo Alavés. Sammenlagt endte det 2–4 til spanjolene. Eggens to siste Mesterliga-sesonger som trener for RBK endte begge opp med kun fire poeng og sisteplass i gruppa. I 2001 gjestet Juventus Lerkendal nok en gang, i tillegg til Porto og Celtic. Denne høsten vant RBK kun én kamp i gruppespillet. Mesterliga-høsten 2002 skulle bli Eggens siste. Denne sesongen vant derimot ikke RBK noen av kampene, men spilte uavgjort fire ganger. I det første oppgjøret overkjørte RBK Inter Milan, men endte kun opp med ett poeng på grunn av to mål av argentinske Hernan Crespo.
Pilegrimsleden
Regionale pilegrimssentre
Langs fem av de totalt ni pilegrimssledene ligger det informasjonsskontor kalt pilegrimssenter. Sentrene har i oppgave å stimulere til vandring og være til hjelp for de som ønsker å ta en pilegrimsvandring hvor de gjerne er spesialisert innenfor spesifikke regioner. De regionale pilegrimssentrene har også i oppgave å etablere nettverk med aktører innenfor deres regionale ansvarsområde. I tillegg skal de i samarbeid med kommune, kirke, fylkeskommune, frivillige lag og organisasjoner m.fl. stimulere til bærekraftig reiseliv og verdiskaping med grunnlag i kultur og natur Flere pilegrimssentre tilbyr også kartutskrift, salg av guidebøker og pilegrimspass.
Pilegrimsledene som har regionale pilegrimssentre er:
Nils Arne Eggen
Trenerkarriere
Eggen annonserte sommeren 2001 at 2002-sesongen kom til å bli hans siste som trener. Han ble erstattet av Åge Hareide.
Lois Abbingh
Lois Abbingh (født 13. august 1992 i Groningen) er en nederlandsk håndballspiller, som spiller for den danske klubben. Hun er også del av det nederlandske landslaget, med hvem hun oppnådde en åttendeplass i EM 2010. Dette var Nederlands beste plassering i et Europamesterskap noensinne, og Abbingh bidro med syv mål.
Pilegrimsleden
St. Olavsvegene i Sverige
De mest brukte veiene var: Til startplassene kunne man reise med båt.
Campomarino
Demografisk utvikling
Tall fra ISTAT
Pilegrimsleden
Pilegrimsleia i Norge
Selja ble besøkt på grunn av St. Sunniva og Seljumennene. Røldal stavkirke ble besøkt på grunn av sitt undergjørende krusifiks. St.Thomas–kirken på Filefjell var et viktig pilegrimsmål i middelalderen. Folk kom fra hele Sør–Norge for å få igjen helsen.
Lois Abbingh
I 2011 var hun en av nøkkelspillerne for det nederlandske laget som kom til finalen i U19-EM på hjemmebane, hvor de tapte en jevn kamp mot Danmark 27–29. Abbingh scoret 65 mål i turneringen og ble toppscorer. I desember samme år deltok hun for første gang i senior-VM, som ble arrangert i Brasil.
Nils Arne Eggen
Trenerkarriere
Eggen fikk også oppmerksomhet for sine mange postulater og uvanlige pressekonferanser i forbindelse med Mesterligaen.
I november 2004 ble Nils Arne Eggen ansatt som rådgiver i Rosenborg, men valgte midtveis i klubbens dårlige 2005-sesong å forlate stillingen, da det ifølge ham selv «ikke hadde fungert tilfredsstillende». Eggen fortsatte som ressursperson for Rosenborg, men på en langt mer beskjeden og tilbaketrukket måte. Den 29. mars 2006 annonserte han imidlertid at han avviklet det formelle samarbeidet med klubben.
Da Rosenborg i 2009 jobbet med å finne Erik Hamrens erstatter, ble Nils Arne Eggen ansett for å være en meget aktuell kandidat. Den 20. mai 2010 ble det klart at Eggen skulle fungere som midlertidig hovedtrener for Rosenborg frem til Jan Jönsson tok over treneransvaret i trondheimsklubben f.o.m. 1. januar 2011, på grunn av at Erik Hamren forlot Rosenborg for å bli svensk landslagstrener. Den 6. juni 2010 spilte Rosenborg den første kampen i Eggens nye trenerperiode; Dette var en hjemmekamp på Lerkendal med Kongsvinger som motspiller. Det endte med en overbevisende 4–0-seier, hvor Rosenborg ledet med tre mål etter bare 11 minutter. Dette var også Kongsvinger-spiller og RBK-legende Vidar Riseths siste kamp som profesjonell fotballspiller. Sesongen endte med Eggens 14. og siste seriegull og Rosenborgs 22. Som den første klubben i historien gikk Rosenborg gjennom en hel sesong uten å tape en eneste kamp. I tillegg hadde de etter 2010-sesongen gått gjennom to strake sesonger uten å tape på bortebane, da klubbens eneste tap i den foregående 2009-sesongen kom på hjemmebane mot Start. Men til tross for seriegull og null tap i serien, inkluderte Rosenborgs 2010-år også flere skuffelser. Laget gikk på et knepent 1–0-tap mot Ståle Solbakkens FC København i 4. og siste kvalik-runde i Champions League, og måtte derfor nøye seg med spill i UEFA Europa League. Her møtte de regjerende Europa League-mester Atletico Madrid fra Spania, tyske Bayer Leverkusen og greske Aris. Gruppespillet endte i skuffelse med kun tre poeng, uten å ha scoret et eneste mål på bortebane. Oppgjøret mot Bayer Leverkusen ble Eggens siste hjemmekamp som Rosenborg-trener noensinne. Den ble spilt i 16 minusgrader og endte med 1–0-tap. Også Norgesmesterskapet endte med fiasko denne sesongen. I semifinalen gikk Rosenborg på et pinlig 2–3-tap mot 1. divisjons-laget Follo. NRK kalte det for tidenes cupbombe.
Nils Arne Eggen var fra november 2011 til april 2016 hovedtrener for.
Som spiller
Rosenborg
Vålerengen
Individuelt
Som trener
Rosenborg
Moss
Individuelt
Utmerkelser og hedersbevisninger
Eggen ble tildelt Olavstatuetten i 1994. Han fikk Sportsjournalistenes statuett som årets idrettsnavn i 1997. I 2003 ble han utnevnt til ridder av 1. klasse av St. Olavs Orden. I 2015 ble han utnevnt til «Årets Trysil-Knut». I forbindelse med Rosenborg Ballklubs 100-årsjubileum i mai 2017 mottok han den nyopprettede Trondheim bys hederspris. I desember 2020 ble han tildelt den historisk første kulturprisen i den sammenslåtte kommunen Orkland, som hans gamle hjemkommune Orkdal er en del av.
I 2014 ble plassen utenfor Lerkendal stadion tildelt navnet Nils Arnes plass. I 2019 ble en statue av Eggen avduket samme sted. Eggen var til stede ved begge anledninger.
Familie
Nils Arne Eggen ble født inn i en familie med seks eldre brødre, som alle var a-lags spillere for fotballklubben Orkdal. Hans far het Knut og hans mor het Gunvor.
Nils Arne Eggen var gift og fikk tre barn. Hans kone Karin Pauline Eggen tapte kampen mot kreft i 2011, i en alder av 71. De hadde vært gift i 53 år. Hans eldste sønn, Knut Torbjørn Eggen, var også fotballspiller og -trener. Han var oppkalt etter sin bestefar Knut og sin onkel Torbjørn. Hans to andre barn heter Kristin og Trygve. Han var også bestefar til Ranheim-spilleren Christian Eggen Rismark og Lars Eggen Rismark som spiller for Kolstad Håndball.
Året etter at Karin Pauline gikk bort, døde også deres eldste sønn, Knut Torbjørn. Han hadde hele sitt liv vært åpen om at han slet med angst. I sønnens begravelse talte en gråtkvalt Nils Arne om at sønnens frykt for å leve til slutt ble større enn frykten for å dø. Han var opptatt av å referere til sønnens angst som sykdom, som gjorde det lettere å komme over hans dødsfall.
I 2019 mistet Nils Arne også ett av sine barnebarn.
Død
Nils Arne Eggen døde i sitt hjem i Orkdal den 19. januar 2022, omgitt av sin familie. Hans dødsfall ble mottatt med stor sorg i det norske fotballmiljøet. Han ble gravlagt den 28. januar fra Orkdal kirke. I tillegg til hans familie var mange norske fotballpersonligheter til stede i begravelsen.
Mohammad Kadhem al-Qazwini
Mohammed Kadhem bin Ibrahim bin Hashim al-Musawi al-Qazwini al-Ha'eri (arabisk: محمد كاظم بن إبراهيم بن هاشم الموسوي القزويني الحائري) (født 1. mars 1930 i Karbala, Irak, død 19. november 1994 i Qom, Iran) er en irakisk sjiaislamsk lærd og historiker, kjent som «Allama al-Qazwini» (Lærden Qazwini). Han er blant annet kjent for skrivingen av Mawsu'at al-Imam al-Sadiq (Imam al-Sadiqs Encyclopedia), og bokserien Min al-Mahd ila al-Lahd (Fra barnekøyen/barndommen til reduksjonen/alderdommen).
Han ble født i byen Karbala den 1. mars 1930. Han er av Qazwini-familien, som har levd i Karbala i over 250 år. Hans far er Mohammad bin Ibrahim al-Qazwini, som også var en religiøs lærd. Det samme var også hans bestefar, Mohammad Hashim, som var en «marja» (lærd med religiøs autoritet)
Hans mor døde tidlig, og deretter døde hans far, og han ble regnet som foreldreløs. Hans fetter, Sadiq al-Qazwini, tok seg av ham etter foreldrenes død.
Han studerte i Hawza-en (tradisjonell religiøs skole av høy grad) i Karbala, og deltok på talene og prekenene til Mohammad Saleh al-Qazwini, en av datidens Karbalas største og mest berømte talere og lærere. Han studerte religonslære hos flere lærde med religiøs autoritet, blant annet Mohammad Hadi al-Milani, Mahdi bin Habibullah al-Shirazi, Ja'far al-Rashti, Yusuf al-Khurasani og Mohammad al-Khatib.
I Karbala grunnla han den religiøse organisasjonen 'Rabitat al-Nashr al-Islami' (Det islamske publiseringsselskapet), som fulgte skolen til Ibn Fahad al-Hilli, og publiserte islamske bøker relatert til sjia-islam. Organisasjonens aktivitet var først kun i Marokko, og deretter ble den mer aktiv i Libya, Algerie, Tunisia og en del afrikanske land, som Senegal og Nigeria. Han grunnla også 'Madrasat al-Kutub wal-'Itra' (Skolen for bøker og Profetens familie), som oppdro sjia-islamske talere, der han selv drev med dets kontroll og styring.
I år 1388 (hijri-kalender, dvs. år 1968 ved gregoriansk kalender) reiste han til Marokko, og begynte å kritisere ideene om å vise glede ved Ashura-dagen i Marokko. Han skrev et innlegg som ble publisert i magasinet 'Al-'ilm al-Magribiya' (Den marokkanske kunnskapen), der han kom med sterk kritikk, og der han minnet på at Hussain bin Ali bin Abu-Talib døde den dagen ved slaget i Karbala.
Et av de viktige faktorene i Qazwinis liv er hans landsforvisning til byen Kirkuk i Nord-Irak, på grunn av at 'Al-Madrasa al-Hindiya' (Den indiske skolen) feiret den 15. dagen av måneden Sha'ab (som sammenstøter fødselsdagen til Imam al-Mahdi), der han ble invitert til å gi en tale. I denne talen kritiserte han politikken til Jabir Hassan al-Haddad, som var datidens guvernør i Karbala, og som ga store begrensninger for å utøve sjia-muslimenes ritualer i Muharram. Guvernøren beordret landsforvisningen hans til byen Kirkuk og holde seg der ett år. Han dro dit sammen med hans fettere, Murtadha og Abdul-Hussain, som var sammen med han én natt i Kirkuk, og dro deretter tilbake til Karbala. Landsforvisningen varte ikke lenge, ettersom den irakiske statsministeren tilga Qazwini og lot han dra tilbake til Karbala.
Færøyske frimerker 1987
Gamle bondegårder
Tegninger av Jákup Pauli Gregoriussen og Czesław Słania gravering.
Europa/CEPT 1987
Gravør Czesław Słania
NM på skøyter, allround for damer
NM på skøyter, allround for damer er et norgesmesterskap i hurtigløp på skøyter som blir avholdt årlig. Mesterskapet blir nå som oftest avholdt seint i desember eller tidlig i januar slik at det også benyttes i forbindelse med kvalifisering til europamesterskap.
Mesterskapet ble først avholdt i 1932 med uoffisiell status og som et sammenlagt mesterskap over de to korteste distansene: 500 meter og 1,000 meter. Et år seinere fikk mesterskapet offisiell status og ble avholdt over de tre korteste distansene: 500 meter, 1,000 meter, 1,500 meter og fra 1937 ble det avholdt over fire distanser. Den fjerde distansen var 3,000 meter slik at damenes mini-firkamp (500 meter, 1,000 meter, 1,500 meter og 3,000 meter) talte med for allroundtittelen. Sommeren 1982 besluttet International Skating Union at 5,000 meter damer skulle løpes i det neste mesterskapet til erstatning for 1,000 meter. Siden 1983 har derfor damene kjempet om den norske allroundtittelen i liten firkamp.
Sammenlagt medaljevinnere
Oversikt over medaljevinnere siden 1932 fra Norges Skøyteforbund.
Rangering av medaljevinnere
Oppdatert pêr NM 2023.
Oversikt over medaljevinnere etter klubb
Klubber med løpere med minst ett mesterskap er med på oversikten. Oppdatert pêr NM 2023.
Rangering av arrangementssteder
Oppdatert pêr NM 2023.
Galleri
Årstallene viser til årstall for bilde.
Hildegard Behrens
Behrens ble framfor alt kjent for de dramatiske sopranpartiene i Richard Wagner og Richard Strauss' operaer, men sang også roller fra Weber, Mozart og Alban Bergs operaer.
Løpebane
Hildegard Behrens vokste opp i en medisinerfamilie som den yngste av seks barn. Hun gikk på skole på hjemstedet, Varel, og i Oldenburg. Som alle søsknene i den musikkinteresserte familien lærte hun å spille klaver og fiolin. Etter avlagt examen artium studerte hun først jus i Freiburg im Breisgau og avla den første juridiske statseksamen. Deretter begynte hun på et sangstudium ved musikkhøyskolen i Freiburg og opptrådte for første gang på scenen.
Det første engasjementet førte henne i 1972 til Deutsche Oper am Rhein i Düsseldorf og Duisburg, hvor hun etter noen mindre roller sang Marie i Alban Bergs Wozzeck. Hun fikk sitt internasjonale gjennombrudd med rollen Agathe i Webers opera Der Freischütz. I 1976 sang hun Giorgetta i Puccinis opera Il Tabarro ved Metropolitan Opera i New York. I 1977 engasjerte Herbert von Karajan henne for hovedrollen i Richard Strauss’ Salome ved Salzburger Festspiele, og med det startet hennes verdensomspennende karriere.
Hun sang ved de viktigste operahusene i verden og feiret internasjonal suksess. I 1979 fikk hun rollen som Sieglinde i Peter Busses oppsetning av Die Walküre og ble med det så populær i Monte Carlo at hun i tilknytning til det fikk flere gjestespill i Düsseldorf, München og New Yorks «Metropolitan». Hun ble legendarisk som Brünnhilde i Nibelungens ring ved Bayreuther Festspiele i 1980-årene.
Behrens samarbeidet med en rekke store dirigenter, eksempelvis Claudio Abbado, Leonard Bernstein, Karl Böhm, Christoph Eschenbach, Sir John Eliot Gardiner, Herbert von Karajan, Rafael Kubelík, Lorin Maazel, Zubin Mehta, Seiji Ozawa, Esa-Pekka Salonen, Wolfgang Sawallisch, Giuseppe Sinopoli såvel som regissørene Peter Busse, Volker Schlöndorff og Franco Zeffirelli.
Hildegard Behrens døde av en aortaaneurisme under en festivalreise i Tokyo. Hun ble 72 år gammel.
Repertoar
Hennes fortolkninger av tittelfiguren Katarina Ismailova fra Sjostakovitsjs Lady Macbeth von Mzensk og Jenůfa fra Leoš Janáčeks opera med samme navn såvel som Emilia Marty fra hans Die Sache Makropulos er legendariske. Luciano Berio skrev operaen Cronaca del Luogo for henne. Hun oppførte den som åpningsnummer under festspillene i Salzburg i 1999.
The Sheik of Araby
The Sheik of Araby er en amerikansk sang fra 1921 med tekst av Harry B. Smith og Francis Wheele, og melodi av Ted Snyder. Sangen ble svært populær, og et av versene i sangen siteres i romanen The Great Gatsby av F. Scott Fitzgerald.
Den ble komponert etter at Rudolph Valentino gjorde suksess med filmen The Sheik. I 1926 ble teksten forandret av Billy Rose, og navnet på sangenble endret til «That Night in Araby».
John Anders Rise
John Anders Rise (født 24. mars 1988 i Hamar) er en norsk tidligere fotballspiller mest kjent for sin periode i Hamarkameratene. Han kom til Hamarkameratene fra Moelven foran 2004-sesongen, og ble tatt opp i A-troppen sesongen 2005. For Ham-Kam har han spilt 197 kamper og skåret elleve mål (2014). Fra 2018 er Rise daglig leder i Hamarkameratene.
Han har 30 kamper for aldersbestemte landslag og spiller hovedsakelig i forsvar i en backposisjon, men har også blitt brukt som kant. I februar 2006 var han på et treningsopphold hos Chelsea FC. , og sommeren 2007 ble han linket til den spanske klubben Málaga CF. John Anders er for øvrig lillebror av håndballspilleren Tove Elisabeth Rise.
Liste over barnehager i Eidsvoll kommune
Liste over barnehager i Eidsvoll kommune. Eidsvoll kommune har 23 barnehager med plass til ca. 1350 barn.
Henri Galau
Henri Galau (født 18. juli 1897, død 1. februar 1950) var en fransk sportsutøver som deltok i de olympiske leker 1924 i Paris.
Galau vant en olympisk sølvmedalje i rugby union under OL 1924 i Paris. Han var med på det franske laget som kom på andreplass i rugbyturneringen. Det var kun tre lag som deltok og kampene ble spilt i perioden 4. til 17. mai 1924. Frankrike vant første kampen med 59-3 over Romania men tapte siste kampen mot USA med 3-17.
Simon Jacob Engelhart Jørgensen
Simon Jacob Engelhart Jørgensen (født 13. juli 1856 i Laget ved Risør, død 1926) i Melbourne var en norsk sjøkaptein og oppfinner. Jørgensen konstruerte verdens første overbygde livbåt, Storm King, i 1888. Sammen med styrmann Johannes Nielsen fra Havsten ved Arendal seilte de fra London 13. september 1889 og ankom Australia i juni 1890. Reisen gikk via Madeira, Brasil og Sør-Afrika. De krysset Atlanterhavet to ganger, seilte det på langs og krysset Indiahavet på sin lange ferd.
Jørgensen var sønn av Ole Jørgensen og Elisa Amalie Knudsen. Han hadde tre eldre og fem yngre søsken. Jørgensen ble gift 8. september 1886 i Melbourne (Australia) med Nora Johanna f. Schreiber. Sammen fikk de seks barn. Familien bosatte seg i Australia og en av sønnene, Justus Jorgensen (1893–1975), ble en anerkjent kunstmaler og arkitekt i Australia.
Som tidens skikk var, mønstret Jørgensen på en av farens skuter allerede 14½ år gammel. Han avanserte raskt i gradene og som 21-åring ble han skipsfører/kaptein. Han fikk styrmannspatent 9. august 1876 og skipperpatent 29. mai 1878.
Jørgensen seilte og mønstret senere på følgende skuter i familiens eie:
Michèle Jacot
Michèle Jacot (født 5. januar 1952 i Le Pont-de-Beauvoisin) er en tidligere fransk alpinist.
I løpet av karrieren vant hun ti verdenscuprenn – ett i utfor, seks i storslalåm og tre i slalåm. I 1970 vant hun verdenscupen sammenlagt, og gikk i tillegg til topps i slalåmcupen. Jacot er per i dag den eneste franske kvinnen som har vunnet verdenscupen sammenlagt.
Den største mesterskapstriumfen feiret hun under VM 1970 i Val Gardena, da hun ble verdensmester i kombinasjonen. I tillegg tok hun bronsemedalje i slalåm, bak Ingrid Lafforgue og Barbara Cochran.
På grunn av skader gikk hun glipp av hele sesongen 1972/73, og nådde ikke opp til sitt tidligere nivå. Unntaket var VM 1974 i St. Moritz, hvor hun tok sølvmedaljen i slalåm etter Hanni Wenzel.
Hun kjørte sitt siste verdenscuprenn i Val Gardena i 1975, bare 24 år gammel.
Gilbert Gérintès
Gilbert Gérintès (født 16. august 1902, død 15. mai 1968) var en fransk sportsutøver som deltok i de olympiske leker 1924 i Paris.
Gérintès vant en olympisk sølvmedalje i rugby union under OL 1924 i Paris. Han var med på det franske laget som kom på andreplass i rugbyturneringen. Det var kun tre lag som deltok og kampene ble spilt i perioden 4. til 17. mai 1924. Frankrike vant første kampen med 59-3 over Romania men tapte siste kampen mot USA med 3-17.